text:
Orð: Dan Anderssons (1. ørindi) og Kajfinn Hammer (2-.4. ørindi)
Lag: Tysta skyar/Gunde Johansson
Týtt: Kajfinn Hammer (1. ørindi)
1. Eg skal ganga í ljósi bjørtum
gjøgnum illgongt skursl og grús
í ljósi frá blonkum stjørnum
til eg nái míns Faðirs hús.
Eg skal banka fegin á portrið,
har eingin meir fer út,
og eg skal syngja av gleði
har gloymd er sorg og sút.
2. Eg skal rætta tær mínar hendur
gjøgnum illgongt skursl og grús,
teg leiða við glaðum sangi
til tú finnir míns Faðirs hús.
Eg skal banka fegin á portrið,
so at tú kanst sleppa inn;
síggja teg strála av gleði,
tí tú náddi Himmalin.
3. Eg skal ganga við vónum bjørtum
gjøgnum illgongt skursl og grús
og leita upp falnar sálir,
sum ei kenna míns Faðirs hús.
Eg skal leiða tær inn um portrið,
har eingin meir fer út,
stevna at lívsvatnsins keldum,
har gloymd er sorg og sút.
4. Eg skal ganga í ljósi bjørtum,
hoyra einglasongsins brús;
tey síggja í hvítum klæðum,
sum her funnu míns Faðirs hús.
Tá ei meir nakar bankar á portrið
har eingin meir fer út,
frelst vit har syngja av gleði
tí gloymd er sorg og sút.


c: text/html

text:
Nú vit eru á Selatrað
instruktørar – eg meini tað.
Larbeck setti okkum í sving
lærdi okkum øll verðsins ting!
Hvordan kommer vi bedst “i gang”
jo, vi starter med en sang.
Charlotta var so keðilig –
gott hon hevði Leivur við.
Dávur í nýstroknum búna var
neyðtók overhead og glar,
Eirik Suni er eitt verri rót
kraddar til sín við hond og fót.
Jan á nátt í sama lag
skrivar Glaðu á Selatrað
Annika bakar allan dag
tað ger okkum í góðum lag
Hanus sterkur sum abbi er
eg eri Tarzan í hesi verð.
Ole udi haugen gik
Lars opløstes i panik
Albert sunnan úr Vági kom
Morgunlestur han helt við gron.
Birgitta ein av okkara er
ikki nevna vit hana her.
Palli royndi at kynda bál
vónandi kemur hann skjótt á mál.
Kári í høvdið eitt knettið fekk
øll á leguni fingu skrekk.
Lars so hábarsligur stóð
nú fekk pípan eitt annað ljóð!
Mikkjal fýrir eina feita av
loppurnar rímdu út á hav.
Noomi rennur sum dunnan stygg
sleingir Regin uppá sín rygg.
Ása hon instruerar blíð
nógvar puntar hon hevði í.
Oluf tosar havnamál
hann dugir ikki at brenna bál.
Rúni so liderligur var
so sjálvt rafturnar dannaðu par.
Thordis hon hevar sína røst
meðan hon gevur Andrias bróst.
Tryggvi, Platon og Sokrates við
hvør hevur sína filosofi.

robotstxt: allowed

filter: keep


text:
Gerðisbreyt FO-176 velbastaður Faroe Islands
Tel. +298 599300 arsvensson79@gmail.com
Eftir fólkaskúlan fór eg í ung í arbeiði á fysioterapi deildini á Landsjúkrahúsinum í hálvt ár.
Arbeitt í skógvahandlinum Demmus í nøkur ár.
Tikið FHS útbúgving.
Eri útlærd sum blomsterdekoratør.
Av allergiskum orðsøkum mátti eg gevast í blómuhandlinum og arbeiði tí í løtuni hjá Maria Poulsen búnýti, har eg fyri tað mesta pynti sýnisgluggarnir og haldi handilin ruddiligan.
Eg havi málað í ca 18 ár.
Havi verði í Ærø á skeið.
Havi havt fleiri framsýningar einsamøll og saman við øðrum.
Havi verði við til Ólavsøku framsýning og Várframsýning.
Málið nú í mínum egna rúmi á Velbastað, har eg allatíð flyti meg við málingini.
Postboks 120 • FO-110 Tórshavn • fomyndlist@gmail.com
Copyright © 2017 • Føroysk Myndlistafólk • All rights reserved
Postboks 120 • FO-110 Tórshavn fomyndlist@gmail.com
Copyright © 2017 • Føroysk Myndlistafólk • All rights reserved


text:
Vælkomin til heimasíðuna hjá Susvim.
Søgan um Susvim.
Susvim er svimjifelag í Suðuroynni, ið varð stovnað 6 september 2007. Orðið Susvim er stytting av Suðuroyar Svimjifelag.
Áðrenn nýggja felagið varð stovnað, vóru tvey svimjifeløg í Suðuroynni, tey vóru Tvøroyrar Svimjifelag og Vágs Svimjifelag.
Tey fyrstu árini, fram til Páls Høll læt upp í oktober 2015, fór venjingin fram í 25 metra svimjihyli í Vági og í 12,5 metra svimjihyli á Tvøroyri.
Ídag venur 1. og 2. liðið hjá Susvim bara í Páls Høll, meðan 3,4 og plaskiliðið eru deild í sunnara og norðara helvt, har sunnara helvt venur í Páls Høll og norðara helvt venur í svimjihylinum á Tvøroyri.
Susvim hevur sera góðar venjingar umstøðir síðan Páls Høll læt upp í 2015. Fyrr var neyðugt at fara av landinum fyri at venja í langgeil, men eftir at Páls Høll varð bygd við Føroya fyrsta langhyli, er ikki neyðugt at fara av landinum fyri at venja á langgeil.
Páls Høll liggur á Oyrinum á syðra armi av Vágsfirði.


text:
Um lítla løtu bríkslar Alex Troleis dystin í 1/4. finaluni í Løgmanssteypinum millum HB og EB/Streym í gongd. Veðrið er av tí fínasta og umstøðurnar annars er super til góðan fótbólt. Liðini ið leika í dag eru
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard


text:
Stóra navnið á Summarfestivalinum í ár er uttan iva svenska Zara Larsson, sum spælir á Vágsbøi klokkan 21 í kvøld.
Les eisini: Zara Larsson stílaði longu sum 10 ára gomul eftir ovastu tindunum
Hon kom til Føroya í gjár, og áðrenn framførsluna í Klaksvík í dag er hugni á skránni. Á Instagram brúkaranum hjá henni sæst, at hon hevur verið í Kvívík og á Koks við Gjónna.
Og lagið sær út til at vera gott.
- Hetta er hvussu glað eg eri um hendan dagin, skrivar hon á Instagram saman við einari mynd, har stendur við eitt ross omanfyri Kvívík.


text:
Her eru nakrar myndir afturat frá Jón Bjarnasyni í Potsdam, við viðmerkingum:
Joensen & Hoffmann: Um 2 ár, so er hann “størri” enn eg sigur Hoffmann um Pál, og tað er ikki hæddin okur tosa um.
Pál Laktat: Home tekur blóðdropa til laktatroynd eftir 2(8×100 skjótasta gjøgnumsnit) Pál var skjótastur.
Pál vigast: Allir svimjarir vigast hvønn morgun. Og tað er heilt upp til 4kg á muni longu eftir 8-9km í hylinum. So tað verður drukki nógv.
Heerden & Hoffmann: Hoffmann vildi føla á egnan kropp hvussu kalt vatnið var til elituna at liggja í eftir hart laktat sett. Hermann Heerden helt skemtandi fyri, at vatnstandurin hækkaði 20cm tá ið “the bear” hoppaði í hylin 😉
Home: Stakkalin stóð ikki bert fyri laktat royndum, hann var slava fyri allar pengarnar í dag (týsdag) Her er hann í kavanum í sandalum fyri at fáa ísbað vatnið niður á 5 gradir.
Meira kemur í morgin… ZZzz


text:
Høgni Midjord
14.01.2018 - 10:06
Ítróttur > Ítróttur > Fótbóltur
Tríggir dystir eru eftir at leika í 23. umfari í Ensku Premier League.
2 dystir verða leiktir í dag, har fyri dysturin byrjar kl. 13.30, har Arsenal vitjar í Bournemouth. Bournmouth liggur í løtuni á kantinum til niðurflytingarstrikuna, ímeðan Arsenal stríðist við at halda fast í oddin.
Kl. 16.00 byrjar ein dystur, ið helst nógv gleða seg til. Á Anfield tekur Liverpool ímóti suverena oddaliðinum, Manchester City.
Manchester City tykjast vera betri fyri enn nakrantíð í løtuni. Liverpool hevur tó havt sera góð úrslit ímóti toppliðunum seinastu árini, og við Van Dijk afturat í miðverjuni, verður spennandi at vita hvussu dysturin fer at hilnast.
Í morgin tekur Manchester United ímóti Stoke, ið ikki hava klára seg so væl í ár. Liðið liggur til niðurflyting. Manchester United hevur tó havt dystir í ár, har man óvæntað hevur latið stig frá sær, so hetta er eisini dystur, har alt kann henda.


text:
Heimleiðstiltak um Commissioning
Dan Klein --- 14.04.2018 - 10:33
TILTAK: Byggiharrasamtak Føroya tekur nú stig til eitt heimleiðstiltak um “Commissioning”. Tiltakið er ókeypis, og øll við áhuga eru vælkomin at luttaka.
Tá farið verður undir at byggja, verða atlit ikki altíð tikin at framtíðar rakstri og nýtslu.
“Commissioning” mannagongdin leggur dent á at hava hesi atlit við í allari byggitilgongdini.
Eisini verður dentur lagdur á at tryggja, at tøkniligar skipanir verða eftirkannaðar leypandi, meðan bygt verður. Við hesum tryggjar tú, at atlit eisini verða tikin at orkunýtsluni og inniluftini í bygninginum. Harumframt tryggjar tú eisini, at karmarnar um virksemið í bygninginum eru vælvirkandi, og at eingir manglar og feilir eru, tá bygningurin verður handaður brúkarunum.
Tað verða Rolf Simonsen frá Værdibyg, og Dávid Reinert Hansen, verkætlanarleiðari á Sundsverkinum, sum leggja fram um hetta evnið. Møguleiki verður eisini at seta spurningar.
Talan er um eitt óformelt og upplýsandi tiltak, har tú eisini fært møguleikan at hitta onnur í byggivinnuni.
Tiltakið verður í kantinuni hjá Landsverki á Tinghúsvegi 5, hósdagin 19. apríl, kl. 15.00.
Vit gleða okkum at síggja teg.


text:
Eftir tveir góðveðursdagar á kampingplássinum niðri á Møl á Eiði, fóru vit til stroks við autokamparanum uttan avtalur og ætlanir, bara stýrd av veðrinum. Marjun hevur tikið orðið rót tripp, so tað verður við hitt enska, road trip, hóast øll sneisaørindi altíð eru aftur á sniðgøtur og krossgøtur av gomlum slóðum. Tað er sum í øðrum borðinum at lesa Freud, og kava niður í dulvitið, og í hinum borðinum at sýngja eina strofu úr Nánd: Hví droymir tú heldur um fjarskotin lond, enn síggja tað vakra, sum er í nánd? Fyrsta mynd er av Vatndalsskarði í trøllsliga Eiðsbotni undir fjøllunum Nón og Vaðhorn.
Nú dregur á luftina og grátt er yvir Djúpini. Hinumegin sæst eyðkenda fjallagreinin á Kalsoynni, har vit norðast síggja Kallin og Borgaran. Eitt eyðkenni úr málningum, tekningum og prentum hjá Bárði.
So dregur stóri ljósmeistarin tjaldið frá, heilt úr erva og allan vegin niður í sóljutaktu grønskuna við Gjógv.
Ruddiliga bygdin er so vælskipað við snøggum gøtum og tryggum trappum, at her ætla vit at steðga á kampingplássinum við bilinum, ið er sum ein gogguskel, ið ber alt við sær á ferðini.
Tí nú er summar, og allir litir fara upp at flákra eitt skyggjandi Gjáarbil.
Men á vælskipaða kampingplássinum er ikki ein sjel. Hvørki gogga, maður ella kona.
Vit koyra víðari, oman til Funnings, inn í botnin á Funningsfirði og út til Elduvíkar, haðan abbin kom. Í skiftandi ljósinum gongur seyður fram við vegnum.
Uppreklameraða kampingplássið mitt í bygdini er einki annað enn eitt parkeringspláss. Har stendur ein útlendskur húsvognur, annars er einki tekin um lív. Vit koyra longur fram á leið. Frá kampistum hava vit hoyrt, at í Eysturoynni er Æðuvík eitt av góðu ferðamálunum. Vit koyra víðari tann vegin. Undir Gøtueiði síggja vit Søldfjarðarskarð, sum er millum Støðlafjall og Stórafjall. Eitt skarð, sum bassspælarin í Jethro Tull gjørdi meg varugan við, og sum hann vildi njóta afturvið bíbilskterotiska Hásonginum 7,3. Tað er ikki einki um tað.
Onnur myndin er tikin við iPhone, hin við full frame Canon. Í ekstrema vakstrarøkinum við teim mongu nøvnunum, Glyvrar, Saltangará og Runavík, er hugtakandi at síggja úr bilinum og beint oman á Bakkafrost, ið kann framleiða og senda vøruna beint út í heim. Hetta er ein verð í sjálvum sær, har logistikkur er loysunarorðið. Men kirkjugarðurin, sum er millum kirkjuna og virkið, órógvaði meg eitt sindur, so eg mátti venda og taka myndina av nýggjum í lægri frástøðu, so deyðin ikki varð so nærverandi.
Prógvhandanir eru kring Skálafjørðin, so allar matstovur eru fullsettar. Men á Cibo í Saltangará fáa vit pláss. Frá fryntligu Rósu hjá Rógva bíleggja vit ein sterkan heimagjørdan burgara við jalapeños. Hann var so góður, at tað gjørdu vit aftur dagin eftir. Hesin verður viðmældur!
So liggur leiðin til Æðuvíkar og fagra útsýnið mót Nólsoynni og annars út í ótamda havið. Men uppgangur er í Norðuratlantshavið. Hann øtlar veðrið og tað regnar av grimd í Æðuvík. Vit venda og síggja mest sum einki í øllum illveðrinum. Møta Ásbirni, sum gevur okkum góð uppskot at kampera í hesum vakstrarøkinum í Eysturoynni. Eitt er á Toftum, men har er so steindeytt í asfaltsoyðuni mitt í bygdini, sum er í betongrekkjum, at vit gera av at fara um fjørðin til Selatraðar. Ringja til Jákup Weihe og spyrja um pláss er. - Jú, her er nógv pláss, sigur hann, og biður okkum ringja, tá vit koma.
Tað er av ringasta veðri, tá vit koma til kampingplássið á Selatrað. Verðsonurin innkvarterar okkum fyri 150 krónur. Vit fáa lykil til vesið og brúsu, sum síggjast á ovaru Selatraðsmyndini. Tey eru rein og snøgg við góðum vatntrýsti, akkurát sum heima. Frálíkt. Streymbrúkið verður avroknað tá vit fara. Tað er dagin eftir, og kostar fýra krónur. Tá er slitið í, og sólin skínur. Vit eru einsamøll á plássinum, so hetta er ikki størsta inntøka í ferðavinnuni. Men stuttligi verturin, sum er 75 ára gamal, og reina vesið við góðu brúsuni, geva eina stjørnu í part. Tilsamans tvær stjørnur.
Á Selatrað eru nógv spennandi myndaevni, ikki minst um ein hevur ferðast á hesum leiðum, tá Sundaferjan bant norðaru partarnar av Streymoynni og Eysturoynni saman. Tá var pylsuvongur á keiuni á Selatrað og eisini hinumegin, í Hósvík. Bara kókaðar. Tað var áðrenn stokti grilldeymurin fór um landið. Men aftanfyri svørtu húsini á Selatrað eru neyst, sum ivaleyst standa, til tey falla, men ímeðan siga teirra vøkru søgu um betri tíðir, tá hetta var ein ferðamiðdepil í Sundalagnum. Dekanfari tað er dekadent.
Innan vit leggja bygdina afturum, koyra vit so langt sum slepst í bili eftir Selatraðarvegi. Hann gongur heilt upp í 895. Eg veit ikki, um nakar vegur í Føroyum hevur fleiri nummur enn hesin. Her havi eg avmyndað húsanummarið 877 á Selatraðarvegnum.
Suðurgangandi, fram við langa vegnum, síggja vit seyð, gæs - og hesar báðar skarvarnar á einum steini.
Eftir seinna umfar av jalapeñosburgara frá Rósu í Cibo, fara vit til Gøtugjáar. Her er sýnið av brúnni um Gøtugjógv við húsunum hjá Henning til høgru. Sum smádreingir plagdu vit, Tummas, Kristian, Jógvan Páll, Regin, Henning, Gundur og Kristian, og øll tey, sum ferðaðust her um sumrarnar, at klintrast alla staðni í gjónni. Kanska eftir eini sjáldsamari hjálpirót ella bara fyri at klintrast. Just for the sake of it. Tað hevði eg neyvan gjørt í dag. Masokistiska basillan, sum so mangir føroyingar eru bitnir av, at skulu klintrast, bara ein steinur er fyri, hevur mist allar fastatøkur á mær. Nokk so langt síðani. Haldi tað var á Slættaratindi í 86. Men her eru vit í Gøtu í dag.
Fyrr var brúgvin nógv smalri. Tá plagdu vit at sita og telja nummarplátur. Ikki bara telja, men eisini memorisera, hvør átti hvørja nummarplátu og hvør bilurin var. Haldi ikki at orðið nørdur var til tá. Men tá vóru nøvn sum Studebaker, Plymouth og Rambler, og modell sum Ambassador, Rebel, Matador, Marlin og Javelin. Øll amerikansk, ið vóru skutin fremri enn teir evropeisku bilarnir, sum kundu eita nakað so prosaiskt sum Ford Escort ella Taunus 17M. Og vendir tú tær við á gomlu brúnni um gjónna, so sást tí heimsins lendingarbrúgv og avskipingarhavn. Í dag vendi eg mær við og sá hetta:
Seinni bryggjuvinkulin er av parkeringsplássinum aftanfyri handilshúsini hjá Halldor Kunoy. Tey nýggju, væl at merkja. Ikki tey uppi í bygdini, har svimjihylurin og havin hjá abba og ommu vóru omanfyri. So niðan í gerðið hjá Emmanuel eftir gamla koyrivegnum.
Her er útsýnið yvir bygdina, og ikki minst til heimsins ljótasta føroyska grótbrot, eitt arr í heimsins jørð, sum aldri kann bøtast. Men tað var ikki fyrr, hetta anus mundi. Hiðani eru bara góð barnaminni hjá ommu og abba, ovast í bygdini undir Gráubrúgv og teim mjúkt grønu brekkunum.
Uppi á Eggini tóku vit skurapisur, tvær í part. Vit vóru í Klaksvíksulpu og koyrdu eina pisu niður í hvørja ermu og knýttu so fyri. Rímiligvis var ulpan útskitin, men tað var ikki okkara problem. Nú var at fara á seiðaberg og fáa mat til skurapisurnar. Onkur klókur visti at siga, at teimum dámdi betur sild. Hana fingu vit í sildamjølsfabrikkini í Syðrugøtu. Her sæst niðan á Eggina.
Fremst fyri er havin hjá Halldor. Ikki bara ein havi, sum sagt varð, men ein frumskógur og villiniborg, alt í einum.
Einaferð høvdu vit tømt ljósareyðar vattposar á vesinum, og fylt teir við grønum stikkulsberum. Vit oyddu allan vøksturin, og tað var ikki tikið frægari upp, enn tá vit brutu allar rútarnar í gamla skúlanum, bara fyri at vita, um steinurin rakk tvørtur gjøgnum skúlastovuna, inn øðrumegin og útaftur hinumegin, alt í einum kasti. Nei, dekan fari vit vóru illavorðnir. Men tað var bara forvitni, sum dróg og vant okkum. Hondina á hjartað.
Eftir henda avstingara inn í havan hjá Halldor, gekk eg oman í bøin at síggja gomlu húsini hjá ommu og abba. Jú, tey standa har enn, ovast í bygdini. Minnist ikki hvør átti bøin, men tá grasið var sligið, plagdu vit at leggja okkum flatar og rulla oman allar brekkurnar. Tað angaði so pragtfult, og her var eingin steinur. Ikki ein pirra.
Og so niðan eftir bilinum, og at koyra eftir stuttligasta vegnum í verðini. Har vegurin er brattastur og mest krókutur, undir forniska Vaktarhúsinum, sum gevur dagsins vegi navn, eru kirkjur og samkomur av øllum slag. So er trygt undir spitara og fóti. Her eru vit á Vaktarhúsvegnum, sum vit fyrr kallaðu í Tøðuni. Til vinstru búði Tummas í Mikkjalstoft og til høgru Kristian í Tøðuni.
Í Norðragøtu hevur Ósbjørn Jacobsen teknað nýggja býráðshúsið hjá Eysturkommunu, sum byggivirkið KBH stendur fyri. Her leggja teir flag á tekjuna.
Býráðshúsið fer av áarbakkanum við kirkjugarðin, yvir um ánna og tykist røkka heilt inn á handilsdiskin hjá Helgu og Jákup Frederik Øregaard, har Hiddenfjord húsast í dag. Eitt hugfarsligt spenni, sum fer gjøgnum nógvar dimensiónir og enn er funktionelt til endamálið.
Av sandinum, ið er skrásettur sum lóglig hvalvág, er arkitektoniska sýnið av tí mest innbjóðandi eg havi sæð í nýggjari tíð. Ja, síðan Norðurlandahúsið vann norðurlendska arkitektakapping, og síðan varð bygt í 1983.
So til Klaksvíkar, har kampingpláss er í stressleysa umhvørvinum við Borðoyarvík úti í Grøv. Framkomin, sigur kommunala informatiónstalvan hvar kampingplássið er og hvørjir fasilitetir eru.
Vit koyra og parkera sum fyriskrivað, men síggja bara blomsturkassar og spælandi børn.
Ein fryntligur námsfrøðingur varnast, hvat vit leita eftir, og sigur, at bíðilistin var so langur, at kommunan bygdi ein barnagarð, og mánadagin flutti kampingplássið millum Tekniska skúla og Svimjihøllina. - Kunningarstovan veit alt um hatta, sigur hann og yppir øksl. Vit oman á kunningarstova, har tvær fryntligar kvinnur gera alt fyri at selja eina vøru, sum ikki kann seljast. Eitt asfaltsstykki mitt í Klaksvík. Vit fáa kampingplássið fyri hálvan prís. Tað er í fínasta lagi. So parkera vit lógliga mitt í býnum og uttan at nakar óður bóndi kemur eftir okkum við hundi. Sýnið av nýggja kampingplássinum í Føroya næststørsta býi er til KFUM og K við tólv vindeygum, eitt til hvønn av apostlunum.
Svimjihøllin er næsti granni, og fryntligi leiðarin bjóðar okkum brúsu mitt í hesum byggiplássi, sum hurlibýurin við húkinum er blivin.
Nýggja kampingplássið brúkar tey almennu vesini, sum eru niðanfyri svimjihøllina, og sum avdúka, at menn í Klaksvík drekka myrkt øl og spýta langt og skeivt, tá teir snúsa. Eg skal spara tykkum fyri ta sjónina, og sjáldsama rustaða radiatorin eisini, men her er almenna pissikumman, ikki hon hjá Duchamp í 1917, men í Klaksvík hundrað ár seinni. Bláa renniskógvin á vinstra fóti eigi eg.
Men sólin skínur í Klaksvík, og á Varpabrúnni møti eg Hans Eli Hansen, sum stundar til tey 75. Vit arbeiddu saman í Landsmiðstøðini fyri Undirvísingaramboð fyri tjúgu árum síðan.
- Her spældi eg við bátar sum smádrongur, og tað geri eg enn, sigur Hans Eli og sigur frá um Dragan og felagslív í Klaksvík.
Framman fyri Draganum liggur deksbáturin Norðan, sum pápi Amariel Norðoy átti, fyrst undur navninum Norden, og sum Amariel síðan hevur brúkt sum myndaevni og støði í mest sum allari myndlist.
Meðan sólin enn er frammi ganga vit ein túr fram við egningarskúrunum á Stangabrúnni. Her eru vøkur navnabretti bæði á landi og sjógvi. Meðan fyrra inspiratiónskeldan er siðbundin føroysk, er hin seinna eysturlendsk, kanska úr fjøllunum í Tibet.
So ein góðan bita á matstovuni Angus, sum er har, ið Herford var fyrr. Vit verða á kroppi, tá vit ganga heimaftur til rullandi húsvognin, ið er sum ein gogguskel. Nýggja kampingplássið, ið ikki er annað enn eitt parkeringspláss, hevur hesa útsikt niðan móti Heygavegi.
Nú er at sleppa sær til hús og blíva turrur. Tað er áarføri um alt landið. Her er Halá í Hvalvík amyndað á ferðini suður aftur til Havnar.
Heimkomin liggur telefonbókin í postkassanum. Hon er tíggju ár eldri enn pissikumman hjá Duchamp. Og er komin til tað greiðu niðurstøðu, at nú er skeiðið runnið. Alt hevur sína tíð. Eingin telefonbók meir. Hetta er hin seinasta. Við frálíka kampingplássinum úti við Strond í Havn í baksýni, gevur tað mær høvið til at reflektera yvir eina feriuviku á føroyskum kampingplássum í egnum bili. Tríggjar stjørnur fara til kampingplássið á Eiði fyri umhvørið, at fólk savnast har, og fyri at tey svara beinanvegin. Tvær stjørnur til kampingplássið á Selatrað, tí Petur Weihe er so stuttligur, og fyri at hava eitt reint vesi við brúsu, sum hevur gott vatntrýst. Eina veika stjørnu fær kampingplássið í Klaksvík fyri at so nógv fólk eru so vinarlig. Men tey muna einki, tá kommunan byggir allan býin upp í slokk. Hetta var tað fyri hesu ferð. Eitt road trip sum krabbagogga í egnum húsvogni.


text:
Orð og lag: Kári Jacobsen
Eg livi væl og júst í løtuni
gangi eg oman eftir gøtuni
Eg havi eitt ítriv, eg íðki
eg fasadu mína fríðki
hvønn dag, síggja tit tað
Eg veit væl av, at allur býurin sær
at eg veit av, at tey hyggja at mær
Hygg at mær – eg síggi so væl út
havi onga sút
Eg vil vera nummar eitt
og liva feitt
Innaní eri eg ein annar, enn eg eri uttaná
Tað kanst tú banna uppá
Eg keypi javnan klæðir
tí einki mær bagir
Klippi hár og reinsi negl
og vaski hár og klippi negl
og elski míni spegl
Eg havi eitt ítriv, eg íðki
eg fasadu mína fríðki
Hvønn dag, síggja tit tað
Eg veit væl av, at allur býurin sær
at eg veit av, at tey kanska øvunda mær
Hygg at mær…
Men av og á kann sjálvt eg
niðurtúrar fá
tí skortur mín einaferð
við tíðini kanska loysnar frá


text:
Flaggdagsdysturin vunnin
TB | 25/04/14
Vit mettu undan dystinum at hetta fór at gerast ein dystur, har vit helst áttu at fingið trý stig og tað fingu vit eisini, men tað var ikki nakar walkover, avgjørt ikki.
Vit fegnast stórliga yvir trý stig afturat inn á kontoina og koyra á víðari.
Dysturin byrjaði við, tað sum má metast sum ein lítil hvøkkur – KÍ løgdu seg á odda eftir bert fýra minuttir, men tað gekk ikki long tíð, so gjørdi Rógvi Joensen útjavnandi málið.
Martin gerst síðani skaddur og inn kemur Jonhard Ferjá, ið var einasti útskiftari til dystin, hann skuldi vísa seg at fáa ávirkan á dystin nærum beinanvegin.
Hann ger nevniliga ikki mætari enn so, at hann høggur bóltin upp í málhorni úr einari ávísar frástøðu frá málinum. Higartil tvey frálík mál skilja vit úr Klaksvíkini. Hetta er eisini hálvleiksstøðan.
Eitt sindur inn í øðrum hálvleiki svarar KÍ so aftur, teir fáa eitt mál, ið ger støðuna til 2-2, men enn eina ferð megna vit at svara gott og skjótt aftur. Vit fáa eitt horna, tað verður skotið innfyri í pannuna á legenduni, Óla Johannesen, ið skallar hann tætt undir mál og har er toppskjúttin Ragnar Tausen klárur og setir pannuna á bóltin og í kassan til 3-2.
Sostatt cruisa vit víðari við fullum stigatalið nú sjey umfør eru farin.
Martin skaddur
Eitt sindur inn í fyrsta hálvleiki gjørdist sterki Hovbingurin, Martin Tausen, skaddur og mátti berast av vøllinum. Hann var løtu seinni koyrdur á sjúkrahús og kom aftur til dystin á høkjum og kundi frá síðulinjuni fylgja við í dystinum hjá sínum liðfeløgunum, har teir megnaði at fáa trý stig við heim til Stórá og Tvøroyri.
Vit vita í verandi løtu ikki nógv um skaða Martins, men ynskja honum góðan bata og vóna at síggja hann skjótt aftur á vøllinum í svørthvítum!


text:
Árni Gregersen, ting.fo 29.04.2016 (13:23)
Atkvøtt um fólkaatkvøðu og hjúnabandslógina
Fyrst var atkvøtt um málið skuldi fara til fólkaatkvøðu, sum fýra tingfólk skutu upp.
Málið fall við 16 atkvøðum ímóti og 17 ímóti.
Síðani var uppskotið, sum tað var samtykt við aðruviðgerð til atkvøðugreiðslu.
Her atkvøddu 19 fyri - 14 ímóti. Úr andstøðuni atkvøddu magni Laksafoss og Edmund Joensen úr Sambandsflokkinum fyri.
Málið um broytingarnar í hjúnabandslógini er sostatt avgreitt frá Løgtinginum í hesum umfari
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Lívsjáttandi jarðarferð/
Konsertin, sum Heiðrikur á Heygum hevði leygarkvøldið í Norðurlandahúsinum man hava verið nakað heilt serligt. Tað skilst á tónanum í fleiri støðulýsingum á Facebook, sum er óvanliga hugaheitur. Og teir sangirnir, sum eg havi hoyrt higartil av útgávuni Funeral benda eisini á, at Heiðrikur onkursvegna hevur funnið seg sjálvan og fær brúkt sítt stóra talent maksimalt. Sostatt er talan um eina sera lívsjáttandi jarðarferð. Tað er sera djarvt av Heiðriki eisini at nýta høvið til at varpa ljós á tað óneyðuga stríð, sum nógv samkynd hava havt og enn hava við sínum kynsliga samleika. Tílíkt kann hava stóran týdning fyri onnur, ung samkynd og harvið fyri alt samfelagið.
Sjálv var eg uttanlands í vikuskiftinum, og fekk ikki farið á konsert. Men Eiler Fagraklett, formaður í LGBT var til konsert og hann elskaði tað. Hann skrivar á FB: “Eg og maðurin vóru til "jarðarferð" hjá Heiðrikur Á Heygum í Norðurlandahúsinum í gjárkvøldið. Hetta var eitt stórt tónleika og persónligt upplivilsi fyri okkum báðar. Tað hava altíð verið nógv samkynd listafólk í Føroyum - eins og kring restina av heiminum. Men tað er ikki fyrr enn nú, at hesi listafólk veruliga tora at traðka fram og lýsa sítt lív við opnari og erligari rødd, har teirra kynsliga sannføring eisini sleppur til orðanna, og verður ein natúrligur partur av teirra list. Kynslívið er hóast alt ein sera stórur partur av tí, sum ger okkum til menniskju. Heiðrikur Á Heygum er eitt av hesum listafólkum, sum nú veruliga er við at fevna sína sannføring í síni list. Á nýggju plátuni Funeral syngur Heiðrikur um seg sjálvan og um, hvussu hann m.a. hevur roynt at finna sítt fótafestið sum samkyndur føroyingur. Um tað at forelska seg í øðrum manni, um at missa henda kærleika, um at eyðgleiða javngamlan samkyndan drong, sum doyði alt ov ungur, og ikki minst um sína egnu jarðarferð, har vit skulu siga farvæl við skáps-Heiðrik. Eg og Jan-Terjé Simonsen vilja tí takka Heiðriki fyri at siga sína persónliga søgu á henda vakra hátt, sum nýggja plátan ger, og soleiðis royna at gera upp við ta skomm og tann sjálvshatur, sum flestu samkyndu framvegis vaksa upp við. Tað kennist gott at vera við til hansara jarðarferð, har Heiðrikur slapp at jarða sítt innara "monster" ella skápsódjór. Ódjórið, sum liggur so djúpt í okkum øllum samkyndu: "Deep inside me, tries to fright me, tells me I most be wrong. There´s a monster inside of me, doesn´t want no good things for me, wants no one to care for me, wants to eat me in solitary." Ein týðandi útgáva fyri meg, mannin og flest aðrar samkyndar føroyingar! <3
I am wearing black for the occasion, bells are chaining from afar, I made such beautiful arrangements, the end is about to start. I sent myself an invitation, and chose the flowers for it all, I made the needed preparation, performed the ritual. I put lilies on my side, like a new day I will rise, so long, time to say good-bye, free that part inside of me I had to hide, for so long, I place silver on my eyes. I´m wearing black for the occasion, you won´t see sorrow in my eyes, it is a sort of celebration, the clouds have left the sky. I had this beautiful revelation, of someone I forgot to be, this shadow I have been embracing, I had to lay to peace." RIP, skáps-Heiðrikur Á Heygum!


text:
Fotografurin, Jákup Andreas Arge, filmaði í 1959 síðsta kornakurin hjá Óla bonda á Mýrini í Húsavík. Her síggja vit eitt brot við upplesturi, sum varir 6 minuttir. Brotið er úr DVD útgávuni Føroyskar søgur.
Uppgávur:
1 Hevur korn vaksið í Føroyum?
2 Hvar í Føroyum eru vit í hesum filmi?
3 Hvussu nógv frásøgufólk eru?
4 Hvør hevur filmað?
5 Hvønn týdning hevur tað, at filma hendingar sum hesa?
6 Hevur tú nakrantíð filmað eina hending við fartelefonini, sum kundi verið ein søga, ið onnur høvdu áhuga fyri?


text:
30. marts 2013
Aðalfundur
Aðalfundur felagsins verður tann 10/04-2013 kl 19:30 í felagshúsinum.
Kl 18.30 sama kvøld hevur rossahúsnevndin sín árliga fund fyri rossahúseigarar á øki felagsins.
Nevndin.
Kl 18.30 sama kvøld hevur rossahúsnevndin sín árliga fund fyri rossahúseigarar á øki felagsins.
Nevndin.
29. marts 2013
Meira undan væðingini
Djóradagar 2002 við rossashow, tarvaríðing og hoppiborgum !
23. marts 2013
Gamlar myndir
Felagið hevur fingið hevdur á nøkrum gomlum myndum, sum allar eru sera góðar og allar hvør sær fortelja eina søgu um tíð ið er farin !Takk til Poul Hansen fyri vælvild við myndum.
klikka á leinkj fyri at síggja myndir:
https://picasaweb.google.com/fr.heimasida/GamlarMyndir
Reglugerð fyri høll og felagsgirðingar
22. marts 2013
Myndafrásøgn um tá teir reiddu tilfar niðan á Núgvuna.
Ein partur av Føroya søgu har ross og reiðfólk hava stóran týdning.
Fyrstu fyrireikingarnar til kuplarnar á Sornfelli, teir reiddu tilfar niðan á Núgvuna.
Myndirnar eigur Magnus Jacobsen, tónleikur er frá Kára P.
Minst til tú kanst keypa nakrar av hesum søguligu filmimum við at ringja 511618.
Minst til tú kanst keypa nakrar av hesum søguligu filmimum við at ringja 511618.
12. marts 2013
Enn ein rossafilmur frá Hjartvar Poulsen
So var aftur okkurt funnið fram undan væðingini.
Hesaferð er talan um myndir frá felagstúri úr havnini einaferð í 70'inum.
Myndir eru ogn hjá Poulsen familjuni undir Gráasteini.
1. marts 2013
KEYP GAMLAR ROSSAFILMAR
LAT IKKI MINNINI DOYGGJAFelagið hevur í samband við runda stovningardagin fingið hendir á nógvum gomlum Super 8 filmum og øðrum gomlum tilfari. Hetta hava vit talgylt og lagt á DVD fløgur.
Nú er gjørligt at keypa hesar fløgur fyri kr. 100,- pr stk. um áhugi er til tess.
Fløgur fáast við at ringja til Brandur í Dali á tlf. 511618 !
Abonner på: Indlæg (Atom)


text:
Orð og lag: A. L. Skoog
Týtt: Kajfinn Hammer
1. Ein morgun jú fylgir tí myrkastu nátt,
á, gloymir tú tað, o, mín sál,
tá nívd tú av neyð vilt falla í fátt?
Ver still, tí Guð alt ger væl.
Niðurlag: Sí, Morgunin kemur, sí, Morgunin kemur,
tá sólin úr havsbrúnni sær!
Sí, Morgunin kemur, ja, Morgunin kemur,
tá uppreisnarveingir tú fær!
2. Um tú enn á myrkastu leiðum varð leidd
og niður í dalin tað bar,
har myrkursins vald manga sál hevur meitt,
á, óttast ei, hjálp er nær!
3. Hvør gott, at Guð hjálpir og loysir øll bond,
Hann kennir títt stríð, kæra sál;
á roynslunnar stund Hann rættir tær hond,
tín frelsa er jú Hans mál.
4. So lyft tínum eygum, mót himmal’num lít,
ein roða jú longu hann ber!
Skjótt sleppur tú heim, har alt verður nýtt,
har æviga sælan er.


text:
Tá tosað verður um innovatión, verður mangan sipað til ymisk amboð – ítøkiliga og sum tilvísing til íblástur. Vit skulu nýta amboð, nýggjar tilgongdir, design-hugsan og so framvegis. Nøkur tykkara suffa ella yppa øksl, tá tit lesa hetta. Tó so hava hesi amboð ivaleyst ein vælmeinandi uppruna og spretta úr einum ynski um at gera nakað, ið munar og er til gagn fyri okkum, ið hava hug og dirvi at arbeiða øðrvísi og við nýggjum...
Íblástur at skapa nýtt
Innovatión er at skapa nakað nýtt, sum ger mun. Eg eri sannførdur um, at tilvitað innovatión í nógv størri mun skal á breddan í føroyska almenna geiranum og í samfelagnum sum heild. Neyðugt er at arbeiða enn meira miðvíst við at stuðla upp undir innovatiónsmentan, so nýggjar, slóðbrótandi og munagóðar loysnir verða mentar, øllum samfelagnum at frama. Føroyar eru í fremstu røð á fleiri økjum. Kanning frá Fólkaheilsuráðnum frá mai í ár...
Almenn innovatión í Føroyum er tilvildarlig!
Úr blogginum: Skrivað av Jónu Ólavsdóttir Dalsgarð og Báru Akselsdóttir Haraldsen. Innovatión fer fram á stovnum landsins, men arbeiðið er meiri tilvildarligt enn tilvitað. Í vár vóru vit báðar Jóna Ólavsdóttir Dalsgarð og Bára Akselsdóttir Haraldsen starvslesandi í Stjórnartænastuni á Løgmansskrivstovuni. Har arbeiddu vit við verkætlanini Vit bróta slóð undir Stjórnarskúlanum. Í hesum sambandi gjørdu vit eina kanning av, hvussu stovnar...
Innovatión í sølukanalini
Tá vit hugsa innovatión, er tað okkurt sum sigur, at hetta er okkurt nýtt – t.d. ein nýggj vøra ella ein nýggj tænasta. Og tað er tað eisini ofta, men als ikki bara. Innovatión er týdningarmikil, um vit sum samfelag skulu fylgja við altjóðagerðini. Og tí mugu vit alla tíðina hugsa um, hvussu vit eru nýskapandi innan øll øki. Fyri íverksetarar í Føroyum hevur ein tann størsta avbjóðingin verið ein avmarkaður heimamarknaður. Men við tí...
Innovatiónsspurningurin – ein ítøkiligur arbeiðsháttur
Tað finst ein ørgrynna av arbeiðshættum, ið stuðla undir innovatión og innovativar tilgongdir. Innovatiónsspurningurin er ein ítøkiligur arbeiðsháttur í nýskapanararbeiði. Í stuttum snýr tað seg um at seta ein spurning, sum letur upp fyri nýggjum møguleikum, heldur enn at seta mál um meira av tí sama. Innovatiónsspurningurin eigur: at rúma eini visjón at vera ein avbjóðing at svara at vera lættur at skilja og at vera kveikjandi í mun til...
Soleiðis mennir leiðslan eina innovativa organisatión
Innovatión kemur ikki burturúr ongum, men krevur, at vit eru tilvitað um hetta og samskipa verkætlanirnar skynsamt. Yvirskipað eru trý eyðkenni, ið vísa seg í innovativum organisatiónum: – Hava greiða leiðslu og strategiska kós – Hava eina innovatiónsmentan – Hava samband tvørtur um organisatiónina og uttanhýsis samband Tað eru fleiri hættir at arbeiða við innovatión. Innovatión í gerandisdegnum kann rótfestast í eini...


text:
Týsdagin vóru 4. flokkarnir ein túr í Havn, har tey vitjaðu Tjóðsavnið uppí í Hoyvík og fóru ein túr á skoytubreytina.
Á Tjóðsavninum fingu næmingarnir ein rundtúr runt á Savninum.
Vit fingu eina frágreiðing um upprunan til Føroyar. Um gosfjøll og hvussu havbotnurin skrædnar allatíðina, soleiðis at Føroyar spakuliga flyta seg longri og longri vekk frá Grønlandi, og at vit einaferð hava verið føst í Grønlandi.
Síðan flutti prátið seg inn á at Føroyar eru blivnar til í fleiri umførum. At gosfjøll hava lagt fleiri løg omanyvir hvørt annað við nógvum árum í millum. Hetta hevur gjørt, at man finnur hol mitt inni í grótveggum, sum hava týðilig merkir av skógarvøkstri og fremmandum blómum.
Vit fingu eisini eina frágreiðing um fuglar og djór í Føroyum upp gjøgnum árini, og til síðst endaðu vit í kjallaranum, har ein stór framsýning við elligomlum lutum er at síggja.
Kirkjubøstólarnir, gamlir bátar, og ikki minst lutir, sum eru funnir í útgrevstri á Sandi.
Mest spennandi vóru nokk beinagrindirnar av trimum fólkum, sum eru funnin undir kirkjugólvinum í kirkjuni á Sandi.
Vit endaðu dagin niðri á Vaglinum, har vit fingu møguleika at skoyta ein tíma og síðan ótu matpakka á Býarbókasavninum.


text:
Orð: Judson W. Van DeVenter
Lag 1: Judson W. Van DeVenter
Lag 2: Hans Hergarð Mortensen
Týtt úr norskum: Victor Danielsen
Upprunaheiti: The heart that was broken for me
1. Úr Himli til jarðar í fornari tíð
kom Jesus við boðum um frið,
men heimurin vildi ei kennast við hann,
ei virdi tey boð, hann kom við.
Niðurlag: Við tornum tey krýndu hans sakleysa høvd,
og á krossin tey negldu hann fast,
og hans elskandi hjarta, tað píndist hin dag,
hitt hjartað, sum fyri meg brast.
2. Til síni hann kom – tey, sum hann hevði kær,
tann seyð, ið av leið vilstur var.
Tey hoyrdu hann ei, tey bert vanvirdu hann
og róku hann burtur frá sær.
3. Hvør fuglur, hann hevur sítt reiður á fold,
hvør revur sær holu her fær;
men Frelsarin sjálvur fekk ikki ein blett,
har hann kundi hvíld finna sær.
4. Eg kann ikki vanvirða Frelsaran meir,
sum á krossinum ofraði seg.
Við fót hans eg leggi meg við míni synd,
og blóð hans frá synd reinsar meg.
Niðurlag: Við síðu hans nú eg vil fylgjast á fold,
til í eystri skjótt morgunin sæst.
Einans hann gevur frið, við hans hjarta er hvíld,
hitt hjarta, sum fyri meg brast.


text:
Talv: taptu 3-1 ímóti Makedonia
ítróttur01-11-2017 - 07:19 - Jóanis Nielsen
Føroyska talvlandsliðið tapti annan dagin á rað 3-1 í EM-kappingini í talvi á Kreta.
Ikki óvæntað var Makedonia okkum ein nóg so stórur biti. Helgi Dam Ziska og Rógvi Egilstoft fingu við svarta fólkinum javnt á 1.- og 3. borði. Høgni Egilstoft Nielsen og John Rødgård taptu við hvíta fólkinum. Hetta var fyrsti ósigurin hjá Høgna í kappingini.
Føroyar eru nú dragnaðar aftur á 38. pláss av teimum 40 liðunum í kappingini. Kortini fáa vit aftur harða mótstøðu í morgin. Tá stendur Montenegro fyri tørni. Teir hava tríggjar stórmeistarar og tveir altjóða meistarar, og eru styrkismettir nummar 30.
Misjøvn avrik
Úrslitini hjá Føroyum hava verið á einari leið higartil. 1-3 móti Spania og Noregi er góðkent, 2-2 móti Skotlandi var eitt lítið vónbrot, men vit síggja, at skotska liðið stendur seg sera væl. 1-3 í dag móti Makedonia var kanska í minna lagi.
Stórmeistarin Helgi Dam Ziska stendur seg væl á fyrsta borði. Hann er sum tann einasti av okkara monnum ósigraður í kappingini. Øll fýra talvini eru endað jøvn. Tvey hava verið móti góðum telvarum við hægri styrkitali enn hann. Høgni Egilstoft Nielsen hevur eisini verið óførur, men í dag telvaði hann ikki so væl. Bróðirin Rógvi er ikki reiðiliga komin á lagið, men í dag var hann tryggur.
Hinir kunnu ikki vera heilt nøgdir. Størsta vónbrotið er John Rødgård. Hann var okkara tryggi skansi í nógv ár. Altíð góður fyri ein flottan remis móti heilt sterkum mótstøðumonnum. Higartil hevur hann tapt øll trý talvini – tvey við hvíta fólkinum. Tað líkist ikki honum. Og so sterkir hava mótstøðumenninir heldur ikki verið. Nakað tað sama kann sigast um John Arna Nilssen. Hann orkaði at standa ímóti og fekk javnan remis móti teimum heilt góðu, tá ið hann plagdi at røkja okkara fyrsta borð, men nú stendur á at halda tørn.
Vit skulu kortini hava í huga, at EM-kappingin er harður kostur hjá okkara monnum, tí í hesum vásinum eru ógvuliga fá lið, sum eru veikari ella jøvnsterk við okkum. Eitt dømi um tað er, at eingin av føroysku telvarunum hevur vunnið nakað talv enn.
Hvussu Føroyar manna seg til dystin móti Montenegro er ikki greitt fyrr enn í morginári.
Ungarn á odda
Ungarn vann í dag toppdystin móti Russlandi 2½-1½, og hevur nú lagt seg einsamalt á odda. Tó eru Kroatia og Armenia í hølunum á teimum.
Dystirnir í fimta umfari byrja í dag klokkan eitt.


text:
Føroya Arbeiðarafelag var stovnað 18. desember í 1925 av lokalum arbeiðara- og fiskimannafeløgum. Fyrsta Arbeiðarafelagið var stovnað nøkur ár frammanundan á Tvøroyri. Í grein1 í uppskoti til lóg FA stóð:
»Felagsins navn er Føroya Arbeiðarafelag. Í felagnum standa tey arbeiðsmannafelag og fiskimannafeløg og aðrar arbeiðaraorganisatiónir, sum á løgligan hátt eru upptiknar og rinda hitt ásetta limagjaldið.«
Vegna ymisk áhugamál, gjørdist FA ongantíð landsfelagið hjá øllum fakfeløgum í Føroyum. FA varð felagið hjá ófaklærdum á landi. FA var nýtt til at føra kollektivar sáttmálasamráðingar við lokalar arbeiðsgevararnar. 18 ár eftir stovnanina av FA var Føroya Arbeiðsgevarafelag stovnað, og síðani hava FA og FAG samrátst um sáttmála á privata arbeiðsmarknaðinum.
Tað var ikki altíð lætt at stovna arbeiðarafeløg. Andstøðan var mangan hørð bæði frá arbeiðsgevarum og arbeiðarum. Nógv dømi eru um, at arbeiðsfólk, ið gingu á odda at stovna arbeiðarafeløg, mistu arbeiði. Summastaðni noyddust fakfelagsfólk enntá at rýma úr heimstaðnum. Í dag verður tað av nógvum sæð sum ein sjálvfylgja, at verða limur í fakfelag. Kortini eru enn arbeiðsgevarar, sum nokta arbeiðsfólki at verða limur í fakfelagi, hóast hetta er ein mannarættur, sum er staðfestur við lóg.
Stjórnin í Føroya Arbeiðarafelag


text:
Tá vit fyri stuttum fluttu inn í nýggja íbúð, vóru tað nakrar ávísar verkætlanir, ið eg gleddi meg at sleppa í gongd við. Eitt av hesum var nemliga at gera sovikamarið ordiliga lekkurt.
Í gomlu íbúðini høvdu vit eitt sera lítið sovikamar. Vit høvdu nóg illa rúm fyri einum klædnaskápi og høvdu tískil hyllar hangandi uppi við loftinum. Hetta brúktu vit til goymslu av ymiskum. Puha.. man fekk mest sum ikki luft inni har, og eg vil siga at hetta ikki eru góðar umstøður, um man frammanundan svevur illa.
So tá vit leitaðu eftir íbúð, var tað umráðandi við einum luftigum og rúmligum sovikamari. Helst nú tá vit verða trý. Tað veit den, er tað nakað vit funnu, so er tað eitt perfekt sovikamar. Tað er stórt og við nógvum ljósi.
Eg havi leingi ynskt mær at tað skuldi verða rúm báðu megin songina, so man kundi hava hvør sítt náttborð. Øll ynskini blivu uppfylt, og nú kundi eg bara fara í gongd við at innrætta.
Sum flestu tykkara vita, so eru bæði maðurin og eg lesandi, so tað er synd at siga at vit svimja í pengum. Ikki tí, vit hava alt vit hava tørv á og meira enn so. Men eg royni altíð at finna bíligar loysnir, tá tað kemur til vørur, ið vit ikki hava brúk fyri, men heldur bara eru luksus ynskir.
Eg fann skjótt útav at tað sum á góðum føroyskum kallast eitt “høvdalag” kostaði millum 1000-2000 kr í handlunum. Puhaaaa…. Nåhh eg fór at googla, og fann skjótt útav, at hetta kundi eg saktans klára sjálv! Um tú eisini hevur hug at skapa eitt tílíkt høvdalag, so er bara at blíva hangandi. Tað tú hevur brúk fyri er:
- Træplátu. Vit keyptu eina sum var 140×120. Hvussu plátan sær út, hevur ongan týdning, tí hon verður klødd.
- Toy. Vel helst eitt toy, sum er groft. Spyr teg fyri, so skulu tey í handlinum nokk vegleiða teg til hvat hóskar og ikki.
- Skúm ella eina madrassu at leggja ímillum træplátuna og toyið. (um eg kundi gjørt tað umaftur, hevði eg valt eina tjykkri madrassu ella skúm, soleiðis at tað var bleytari at lena seg afturá, og eisini fyri at skapa meira djúpd)
- Heftipistól, sum minnir um eina klipsmaskinu, men sum man brúkar til at “skjóta” við.
- Papp, at gera knapparnar við.
Hetta er tað heila. Eg haldi eg roknaði meg fram til, at eg brúkti áleið 350 kr í alt til tilfarið.
Soleiðis gert tú:
- Legg fyrst madrassuna ella skúmið til træplátuna og fest tað aftanfyri við heftipistólini
- Legg nú toyið omanyvir og heft tað uppá sama máta. Toyið nýtist ikki at koma heilt niður, tí songin dekkar tann niðasta partin av træplátuni.
- Rokna nú hvussu langt tú ynskir ímillum hvønn knapp, soleiðis at tað verður líka at síggja til. Eg brúkti fyrst ein blýant at prikka við og síðani heftipistólina at festa við.
- Um tú (sum eg) ikki tímur at keypa 40 knappar, so kanst tú gera teir sjálv. Klipp papp á stødd við eina tveykrónu og klipp stoff á stødd við áleið eina fimmkrónu. Brúka límpistólina, til at líma toyið á við.
- Nú kanst tú við límpistólini, líma ein og ein knapp á har tú hevur trýst toyið inn við heftipistólini.
- Tadaaaaa, so lætt var tað!
Vit eru sooo glað fyri úrslitið og elska nýggja sovikamarið.
M&K


text:
ENDURLÝSING: Eldhugaður námsfrøðiligur serfrøðingur
Vilt tú vera við til at menna námsfrøðiligu tilgongdina í skúlaverkinum?
Nám sóknast eftir dugnaligum og ágrýtnum námsfrøðiligum serfrøðingi, sum við innliti og hegni skal seta námsfrøðiligu menning fólkaskúlans á breddan.
Námsfrøðiligi serfrøðingurin skal vera við til at lyfta og stimbra skúlan námsfrøðiliga og fakliga.
Arbeiðið fevnir um, saman við stjóranum og ráðgevunum í Námi, at menna eina ráðgevaskipan til skúlaverkið. Í fyrstu atløgu til fólkaskúlan og síðan eisini til dagstovnaøkið og skúlaverkið í síni heild. Harumframt verða viðgerð og tilráðing um dagføringar av námsætlanunum eisini partur av arbeiðinum.
Talan er um eitt tíðaravmarkað starv til 31. juli 2021 – við møguleika fyri leingjan til 31. juli 2023.
Uppgávurnar eru m.a.:
Saman við stjóranum, ráðgevunum og øðrum í Námi:
- at menna námsfrøðiligu tilgongdina í skúlaverkinum
- at seta í verk ráðgevaskipan í skúlaverkinum
- at lyfta og styðja námsfrøðiliga og fakliga støðið í skúlaverkinum
- at fylgja við í tí, sum fyriferst innan gransking og menning á námsfrøðiliga økinum, serstakliga, tá ið talan er um ráðgeving og kunning í hesum sambandi
- at viðgera og ráða til dagføringar av námsætlanunum
- at skipa fyri almennu kunningini um námsætlanir og atknýttar fyriskipanir
- at skipa fyri skeiðum og hava tætt samband og samstarv við skúlarnar
- at samstarva tvørgreinaligt innanhýsis og uttanhýsis
- at luttaka í tvørgreinaligum granskingarsamstarvi eitt nú í sambandi við eftirmetingar fólkaskúlans
- at ráðgeva Mentamálaráðnum í námsfrøðiligum viðurskiftum
Førleikakrøv
Vit vænta okkum, at umsøkjari hevur:
- útbúgving frá hægri lærustovni innan námsfrøði, didaktik ella líknandi. Tað er ein fyrimunur, um viðkomandi harumframt hevur útbúgving sum fólkaskúlalærari.
- góðan kunnleika um føroyska skúlaverkið, søguna og andan í fólkaskúlanum og -lógini
- hug og hegni til námsfrøðiliga menning og ráðgeving. Royndir innan námsfrøðiliga ráðgeving og gransking er ein fyrimunur.
- holla vitan um námsætlanir og rák, sum eru kring okkum innan námsætlanarøkið, og hegni til sjálvstøðugt
- at meta um, hvat hóskar til føroyska skúlaverkið og hví
- góðan førleika at orða seg væl á føroyskum í skrift og talu
- góð samstarvsevni
Lønar- og setanarviðurskifti
Starvið verður sett og lønt sambært sáttmála millum Fíggjarmálaráðið og avvarðandi yrkisfelag.
Vit bjóða
Eitt spennandi og avbjóðandi starv, har tú ert við til at menna skúlaverkið. Starvið hevur nógvar skiftandi uppgávur og nógv samskifti inn- og úteftir. Arbeiðið er á høgum fakligum støði, og møguleikarnir fyri bæði persónligari og fakligari menning eru góðir.
Umsókn
Skrivlig umsókn merkt ‘serfrøðingur’ saman við avritum av prógvum, C.V. o.ø. skal sendast til:
Nám
Hoyvíksvegur 72
FO-100 Tórshavn
Ella sum teldupostur á eydun@nam.fo
Umsóknin skal vera Námi í hendi í seinasta lagi á midnátt sunnudagin 19. august 2018.
Ynskjast fleiri upplýsingar, kanst tú seta teg í samband við Eyðun Gaard, stjóra í Námi, á tlf. 555150 ella við telduposti á eydun@nam.fo.
· · · · ·
Nám er stovnur undir Mentamálaráðnum, sum veitir tænastur og undirvísingarmiðlar til skúlaverkið. Høvuðsvirkisøkini eru at útvega fjølbroyttar undirvísingarmiðlar – prentað og talgilt tilfar, undirvísingarportalin Snar, fakliga og undirvísingarliga ráðgeving, skeiðsvirksemi, miðlasavn, útlán og skeið. Í Námi eru 23 starvsfólk. Próvstovan er knýtt at Námi, og har arbeiða 7 fólk.


text:
Ein skattalætti til tey lágløntu er neyðugur
29. august 2015
Vit kunnu øll gleðast um, at skattatrýstið varð lækkað í farna valskeiði - hetta var neyðugt, fyri at fáa samfelagshjólini at mala skjótari.
Tað skal altíð loysa seg at arbeiða. Hetta eydnaðist eisini sera væl og eru flest samd um, at hetta var sera neyðugt.
Eg føldi tó, at tey lágløntu í okkara samfelag blivu gloymd og tað mugu vit nú gera nakað við.
Hetta verður ein samráðing millum landið øðrumegin og kommunurnar hinumegin. Ein avtala kundi t.d. verði gjørd um, at kommunurnar fáa loyvið at hækka botnfrádráttin í kommunuskattinum og landi kompenserar við eini upphædd til kommunurnar.
Ein skattalætti til láglønt, kundi eisini lætt um hjá teimum, sum bara fáa eina lærlingaløn.
Hetta er nakað, sum eg vil kempa fyri.
Gerhard Lognberg, løgtingsmaður
Valevni Sambandsfloksins til løgtingsvalið
RN
Aftur


text:
Toupe
Salong Fríðgerð bjóðar tær eina hárloysn, ið er tann tættasta tú kemur uppá at hava egið hár. Tað finnast tíanverri nógvir fordómar um toupeir. Summi halda eina toupe vera ein leysur tottur, ið fýkur við vindinum. Onnur halda ikki at tað líkist ordiligum hári. Hetta eru bara gamlir fordómar.
Toupe við fullkomnum passformi
Ein stórur partur av toupe-loysninum verða gjørdir eftir so teir passa júst til tín so teir hava tann fullkomna passformin. Hárið er fest á ein fínan botn, ið tryggjar tað natúrligu útsjóndina. Toupein kann verða settur fastur við tape, klipsum ella lími, alt eftir hvat tørv tú hevur, tað vil siga, um tú ert púra skallutur ella hevur eitt sindur av hári, sum tú ikki ynskir skal vera rakað av.
Møguleiki er fyri at líma toupein fastan í hárbotnin, soleiðis at tað er sum at hava títt egna hár. Tú kanst svimja, íðka ítrótt, sova, og annað við hárinum. Umleið fjórðu hvørja viku er neyðugt at koma á salongina at taka hárið av, reinsa toupein og hárbotn, fyri síðani at festa á hann aftur.
Loysnin til tann einstaka
Tað er væl skiljandi, at hárið er ein týdningarmikil partur av tí persónligu útsjónini. Ófríðvilligt hártap kann ávirka sjálvsálit og lívsgleði. Á salongini verður tað gingið høgt uppí at viðgerðir fara fram stillisliga í einrúmi. Eg kann tryggja tær eina loysn, ið er sera nattúrlig og hóskar til tín. Toupeir eru at fáa í øllum hárfarvu og sniðum, soleiðis sum tú ynskir tað. Toupeir eru gjørdar út ektaðum hári, men tað er eisini møguligt at blanda ektað hár við fibur hár - alt eftir krav til slitstyrki og haldføri. Eg bjóði alt frá standard toupeum til individuelt framleiddar toupeir eftir avstoypan.


text:
Gunvá Mortensen er ritstjóri í Námi. Her greiðir hon frá um heystið, sum tað sæst í bókini Grindalokkur (Nám 2008).
Grindalokkur er fyrsta av trimum bókum til heimastaðarlæru. Tað sjáldsama er, at í øllum trimum bókunum eru bara myndir og ikki eitt einasta orð at lesa. Í innihaldi fylgir bókin skúlaárinum. Í tí partinum í bókini Grindalokkur, sum viðgerð heystið, síggja vit myndir av eplum, seyði, fletting, ull, illveðri, haru og kópi. Til allar tríggjar bøkurnar í heimstaðarlæru eru arbeiðsbók og lærarabók.
Uppgávur:
1 Kennir tú nakra aðra bók enn hesa, sum er uttan orð?
2 Blaða í bókini Grindalokkur frá bls. 12 til bls. 19. Skriva upp, tær hendingar og tey viðurskifti, sum tú sært á hesum blaðsíðum. Er uppskriftin umboðandi fyri tað, sum vit nevna “heyst”?
3 Skriva ein frístíl, sum hevur yvirskriftina “Heyst”. Frístílurin skal vísa á ítøkilig viðurskfiti, sum tú sært í bókini Grindalokkur, men skal eisini fara víðari og meta um at heysta og at sáa.
Uppgávur um heystið: set inn
Lærarabókin um heystið: set inn


text:
Skattalistin 2016 fyri Tvøroyrar kommunu liggur frammi til alment eftirlit á býráðsskrivstovuni frá týsdegi 21. november til og við týsdagin 5. desembur 2017.
Skrivstovan er opin:
Mánadag – Tórsdag kl. 8.00-16.00
Fríggjadag kl. 8.00-15.00
Hvørt ár verður ein listi yvir skattskyldugu inntøkuna hjá hvørjum einstøkum skattgjaldara í kommununi - bæði einstaklingum og fyritøkum - lagdur fram til alment eftirlit.
Heldur tú, at skattaálíkningin hjá tær ella øðrum skattgjaldara ikki er bein, hevur tú møguleika at kæra um hetta til økisskrivstovuna.
Tvøroyrar kommuna


text:
Vilmund Jacobsen 10.10.2018 (22:35)
Nógv fólk til móttøku hjá 62°N Hotel
Í gjár skipaði 62°N fyri móttøku í samband við, at felagið hevur keypt fyrrverandi Hotel Havn í handilsgøtuni í miðbýnum í Havn við adressuni Dr. Jakobsensgøta 14-16.
Eini 250-300 fólk nýttu høvi at støkka inn á gólvið millum klokkan 15 og 17, og millum tey vitjandi vóru eitt nú samstarvspartar og umboð fyri aðrar ferðaskrivstovur, feløg og stovnar.
- Vit vóru ógvuliga fegin um undirtøkuna, sum móttøkan fekk – ja, eg vil siga, at vit vóru ikki sørt bilsin av, at so mong møttu at síggja hotellið og bera okkum eina heilsan.
Tað sigur Bergur Thomsen, stjóri í 62°N, sum nú eigur og rekur hotellið. Dagligur leiðari á 62°N Hotel, sum hotellið nú kallast, er eins og áður, Jógvan Breckmann.
Tað var um mánaðarskiftið mai/ juni, at møguleikin hjá 62°N at keypa hotellið kom upp at venda.
Um hálvan juli vóru partarnir komnir so langt við samráðingunum, at semja var um prísin, og hin 1. august í ár yvirtóku 62°N raksturin av virkseminum, soleiðis at gomlu eigararnir gjørdust leysir.
Bergur Thomsen vísir á, at nú 62°N hevur ferðaskrivstovu í Gundadali, bilútleigan í Vágum og hotell-og gistingarhús í miðbýnum í Havn, skuldu umstøðurnar og møguleikarnir verið av teimum bestu at veitt viðskiftafólki eina framúr góða tænastu.
- Nú eru vit líka sum við at gerast eitt samtak og heildarveitari á okkara øki, har vit kunnu veita fleiri tænastur undir einum og sama hatti, sigur stjórin.
Bergur Thomsen vísir á, at tá móttøkan í gjár byrjaði, beyð hann vælkomin, og umframt at bjóða ábit, sum matstovan á hotellinum hevði gjørt, bjóðaði 62°N Hotel eisini teimum vitjandi at síggja snøggu kømrini.
- Vit hava nú 19 nýggj kømur, umframt tey 13 kømrini, sum vit hava í gistingarhúsinum, sum áður var Bládýpi, sigur stjórin í 62°N, Bergur Thomsen.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Sverri Egholm
25.04.2017 - 23:17
- Umborð á Sannu vóru ymiskir menn. Ymsar áskoðanir. Ymsar bakgrundir. Men teir høvdu sama stavnhald, og teir kendu seg heima undir Merkinum. Bæði einsamallir á víðum havi – og tá teir løgdu at í Amerika.
- Í dag standa vit saman undir Merkinum á markamótinum við aðrar tjóðir. Tað hevði eisini verið ein fyrimunur, um vit dugdu betri at sameinst í okkara fjølbroytni her heima.
Tað segði Eydna Skaale millum annað í flaggdagsrøðuni á Vaglinum seinnapartin. Røðan byggir á eina skonnart við navninum Sanna, sum er í New York við føroyskum flaggi undir krígnum. Abbi Eydnu er umborð á skonnartini.
Les alla røðuna her ella hoyr hana her


text:
Íslandshávur (reyðhávaættin)
Apristurus laurussonii
(Sæmundsson, 1922)
Stødd: Vanliga longdin á honum er um 65-75 cm, og so langir verða helst eisini teir størstu íslandshávarnir.
Dýpi: Íslandshávur er á dýpum úr 50 m niður á 1500 m.
Litur: Hann er gráligur. Liturin fer eitt sindur í brúnligt ella myrkt reyðgrátt. Rendurnar á støku fjaðrunum eru svartar-blásvartar.
Lýsing: Íslandshávur er smidligur hávur. Hann hevur stuttan bul, langt sporl. Úr tróni í got er styttri enn úr goti í stertaenda.
Sterturin er ikki upprendur, men vísir beint aftur úr rygginum.
Báðar ryggfjaðrarnar eru eins til støddar, smáar og lágar. Tann fremra situr aftan fyri miðjuna á fiskinum, hin aftara røkkur væl aftur um fremra enda á undirstertinum.
Íslandshávur hevur smá táknaop. Tey aftastu sita uppi yvir uggafjaðrunum. Breiddin millum eyguni er um 2/3 av granarlongdini. Eygnaholurnar eru um 1/3 av granarlongdini. Andahol aftanfyri eyguni. Gronin er fløt, og kanturin millum yvir- og undirheys er hvassur av trantinum til undir eyguni, haðani kanturin líðandi rundar aftur til táknaopini. Tenninar eru smáar, eini fimm røð í undirkjaftinum og fimm ella fleiri í yvirkjaftinum. Tað sær út, sum tanngarðurin er snúðraður. Hann er svartur inni í kjaftinum. Strikan er kám.
Eyðkenni: Íslandshávur er langur og klænur fiskur. Fremri endi á fremru ryggfjøðurini er aftan fyri miðjuna á fiskinum. Hann hevur fínar, blásvartar rendur á ómakaðu fjaðrunum, hevur stóra gotfjøður. Hann er eitt sindur bleytur, liðiligur.
en: Iceland catshark, fr: Roussette d’Islande, ís: Gíslaháfur
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Eygnalokshávar Carcharhiniformes
Hesin hópurin hevur 8 ættir við um 49 slektum og 224 sløgum.
Av teimum eru undir Føroyum 4 ættir, við 6 slektum og 7 sløgum:
Hesin er tann talríkasti av hávahópunum.
Eygnalokshávarnir hava fimm táknaop, har tey aftastu eru oman fyri uggafjaðrarnar.
Eina gotfjøður, tvær píkaleysar ryggfjaðrar. Teir hava eygnalok (blinkhinnu), summir bert lutvíst. Kjafturin røkkur aftur um eyguni. Nakrir hava andahol.
Teir liva bæði á djúpum vatni og á grunnum og eru bæði við botnin og uppi í sjónum.


text:
Á teknisku deild er starv sum maskinfólk leyst at søkja til byrjan skjótast gørligt
Arbeiðsuppgávur
Arbeiðsuppgávurnar fevna millum annað um viðlíkahald, umvæling og optimering av tekniskari útgerð á virkinum.
Førleikakrøv
Til starvið krevst í minsta lagi útbúgving sum maskinsmiðjur.
Sum persónur ert tú væl skipað/ur, støðug/ur, tekur við ábyrgd og megnar bæði at arbeiða sjálvstøðugt og í tvørfagligum toymum. Eisini hevur tú ein jaligan hugburð til uppgávurnar og viðvirkar til gott samstarv við starvsfelagar.
Setanarviðurskifti
Maskinfólkið starvast í vaktum á 12 tímar, skiftivís á dag- og náttarvakt. Tá ongin framleiðsla er, verður arbeitt vanliga dagtíð.
Starvið er tímalønt og verður sett eftir avvarðandi faksáttmála.
Av praktiskum áðum, so skal tann, ið settur verður, annahvørt búgva fast í Suðuroy ella vera sinnaður at flyta til Suðuroy.
Umsókn
Umsókn við avritum av prógvum, CV og møguligum viðmælum verða send í telduposti til fgp@vardin.fo ella sum vanligt bræv til: Varðin Pelagic, Havnarlagið 11, Postrúm 68, 800 Tvøroyri, att.: Fróði Petersen.
Umsóknarfreistin er mikudagin 20. juni 2018 kl. 16.00.
Allar umsóknir verða viðgjørdar í trúnaði.
Nærri kunning um starvið
Nærri kunning um starvið fæst við at venda sær til Fróða Petersen, tekniska leiðara á tlf. 291780 ella fgp@vardin.fo ella Jón Næs, formann fyri maskinfólk á tlf. 291781 ella jona@vardin.fo


text:
Lindýr
Lindýr (frøðiheiti Mollusca) er eitt fylki (phylum) av ryggleysum djórum, tvs. djór ið onki geislarað hava. Lindýr finnast bæði á landi og sjógvi. Tey lindýrini, sum vit oftast møta í Føroyum, munnu helst vera sniglar og maðkar. Av øllum lindýrum eru 4/5 sniglar.
Vit kunnu t.d. nevnað sniglar, høgguslokkar og skeljadýr.
Flokking[rætta | rætta wikitekst]
Rað: Mollusca
- Flokkur: Aplacophora
- Flokkur:: Polyplacophora
- Flokkur:: Monoplacophora
- Flokkur:: Gastropoda (Sniglar)
- Flokkur: Cephalopoda (høgguslokkar)
- Flokkur: Bivalvia (skeljadýr)
- Flokkur: Scaphopoda


text:
24.01.2011
Soleiðis er støðan, tá sethús í dag verða boðin til sølu hjá teimum báðum meklarafyritøkunum, Spf. Inni og Spf. Skyn, sum stórbankar okkara Bank Nordic P/f og Eik Banki Føroya P/f eiga.
Hjá hesum fyritøkum verður onki hús selt, og ikki verður tikið móti nøkrum keypsboði, uttan at keyparin eisini skrivar undir “boðskjalið”, sum sigur, at seljarin umframt keypspeningin skal rinda til Inni ella Skyn 1 ½ % av keypspeninginum – sum ómaksløn. (Tað má so vera fyri teir upplýsingar tey geva vegna seljaran).
Eisini er tað ein treyt teirra fyri at taka móti keypsboði, aftur í sama boðskjali, at keyparin ikki skal fáa nakran annan at skriva skeyti fyri seg. Tað skulu Inni og Skyn gera.
Also við øðrum orðum – keyparin skal rinda ómaksløn til Inni ella Skyn, líkamikið um keyparin fær sær sjálvstøðuga ráðgeving leysa av seljaranum. Ger keyparin tað, so skal seljarin so rokna við at gjalda eisini fyri hesa ráðgeving, also kanska 1 % aftrat. (Hvør keyparin ger tað?)
Havi meiri enn einaferð fingið áheitan frá keypara um at umboða seg við ráðum og avgreiðslu av húsahandlinum í samband við húsakeyp frá Inni og Skyn. Meklarin setir hart móti hørðum og sigur, at húsini ikki vera seld uttan so, at keyparin eisini rindar ómaksløn til meklaran. (Eg havi tá valt at taka meg úr handlinum, fyri ikki at seta keyparan í hesa fíggjarligu tvístøðu)
Grundgevingin fyri at krevja pengar frá keypara sum treyt fyri at taka móti keypsboð sigst vera, at meklarafyritøkan hevur gjørt avtalu við seljaran, sum fyritøkan jú umboðar, at keyparin skal rinda
1½ %, og so kann seljarin noyðast við at gjalda 1½%. Meklarin fær also 3 % íalt – helvtina frá hvørjum.
Rætta mannagongdin er sjálvandi, at seljarin rindar til meklarafyritøkuna, evt. eitt hægri procent – og at keyparin velur tað ráðgeving viðkomandi ynskir – herundir eisini hvør skal avgreiða handilin við skeyti v.m.
Fyri at tað ikki skal vera lygn, so havi eg kollegar, sum hava verið út fyri, at hesar somu meklarafyritøkurnar hjá stóru bankum okkara, hava sett sum treyt fyri handli, at fíggingin verður tikin júst í teirra banka. Eitt dømi er, at ein persónur bjóðar uppá hús hjá eini meklarafyritøku og fær fígging frá bankasambandið sínum. Viðkomandi skal eisini selja síni egnu hús, má tá sigur bankin, at treytin fyri fígging til at keypa húsini er, at sølan av hinum húsunum verður gjøgnum teirra meklarafyritøku.
Umfram lógina, sum skal fáa meklararnar at bera seg at, sum tað sømir seg heiðurligum fólkum, er eisini í umbúnað lógin, sum tekur hædd fyri, hvussu manglar við sethúsum skulu viðgerast. Henda er eisini ti trongd, so vónandi verða lógirnar samtyktar sum skjótast.
Við hesum lóggávum verður kravt størri gjøgnumskygni, bæði viðvíkjandi hvørjum standi húsini, sum handlað vera, eru í, og viðvíkjandi teimum áhugamálum, sum húsameklarin umboðar, t.d. um meklarin hevur serlig egin áhugamál at røkja, so sum t.d. at fáa provisión frá peningastovni í sbd. við fíggingina. Ógvuliga relevant eisini her hjá okkum.


text:
Nýggja høllin í Nesvík verður reist í dag
Mentan31-10-2017 - 12:42 - Jóanis Albert Nielsen
Í dag er enn ein merkisdagur í Nesvík, tí nýggja høllin verður reist!:-)
Høllin er ein kombihøll, sum skal hýsa 550 fólkum til eitt nú møtir, konsertir, fyrilestrar og aðrar samkomur, og eisini skal nýtast til alskyns ítrótt og spæl.
Kamarslonin, sum skal hýsa 12 hjúna og familjukømrum, er eisini við at vera liðugt stoypt upp. Harumframt er stórt og ljóst felagsøki millum høllina og kamarslonina.
Útbyggingin er mett at kosta um 30 mió. kr., og sambært tíðarætlanini verður størsti parturin tikin í nýtslu seint í mars í 2018.
At hetta hendir júst í dag - sjálvan 500 ára dagin fyri reformatiónina - er kanska tilvild. Men góðir karmar til børn, ung og vaksin, sum koma saman um kristna boðskapin og spæl og hugna hevur alt við kjarnan í reformatiónini at gera.
Hjartans tøkk til øll, sum hava gjørt tað gjørligt at náa fram at hesum dagi! Og til lukku til okkum øll, og Guds signing! Tí "Harrans signing, tað er hon, ið ríkar, og egin møði leggur einki afturat!" (Orðt. 10,22):-)


text:
Orð: Steintór Rasmussen
Lag: Hanus G. Johansen
Eg eri móð, troytt og svong,
havi arbeitt allan dagin
á flakavirki sum so mong
og pening fingið ístaðin.
Tjeni pening í hópatali,
tí eg arbeiði hart hvønn dag,
men alt hetta, sum eg hvønn mánað betali,
ger, at mappan er tóm við sama lag.
Eg veit væl, at summi liva lætt,
hava góða løn og lítlan skatt,
tey siga, tað ikki sømir seg,
at tú gongur runt og gremur teg
Vit hava til mjólk og breyð,
men børnini krevja meira,
og hugtungt tað er at slíta seg upp,
og sjálv aldri eiga eitt oyra.
Eg kenni meg gamla og brúkta
eftir ein langan dag,
men eg royni at hanga í
og fari hvønn morgun avstað.
Eg veit væl, at summi liva lætt,
hava góða løn og lítlan skatt,
tey siga, tað ikki sømir seg,
at tú gongur runt og gremur teg
Spell at alt í hesi verð
skal snúgva seg um pengar,
men vísur so sum henda her,
tær munnu vera so mangar.


text:
Matskrá
Her finnur tú nýggjastu matskránna at eta á staðnum.
Útvið
Trýst á knappin niðanfyri, og so sært tú lekkru útvið vøruskránna.
Samband
Her sært tú okkum, og hvar vit eru.
.
Altíð tað besta av tí besta
Smyrjibreyðsbúðin leggur sera stóran dent á at hava nýggjar og góðar vørur, harafturat er framleiðslan úr fyrsta floks rávørum.
Umframt tað, sum vit selja í handlinum í Niels Finsensgøta 12 í Tórshavn, koyra vit eisini vøru út av húsinum. Bílegg lekkur smyrjibreyð á okkara Útvið síðu.
Vit gleða okkum at síggja teg í Smyrjibreyðsbúðini.
Eitt sindur um okkum
Súsanna Danielsen, kokkur
Súsanna Danielsen stendur nú á odda fyri Smyrjibreyðsbúðini.
Súsanna hevur seinastu nógvu árini starvast á kendum matstovum í Keypmannahavn og í Føroyum.


text:
- Annað skipið í Barentshavinum rýkur, tað er heilt sikkurt.
Hetta sigur Hanus Hansen, reiðari á JFK, við Norðlýsið í dag í sambandi við, at vinnunevndin legði fram álit um fiskivinnunýskipanina í vikuni, sum skal koma til 2. viðgerð í tinginum fríggjadagin.
- Hetta sær illa út fyri okkum. Nú er tað ikki giting meir, nú er tað tøl, sigur reiðarin og leggur aftrat:
- Politikarar í Norðoyggjum hava, óansæð hvørjum flokki teir eru komnir úr, staðið saman um Norðoyggjar, men tað gera teir ikki longur.
Sí alla samrøðuna við Hanus Hansen her
Um tú veitst okkurt, sum VP ikki veit - skriva so til vp@vp.fo


text:
Ari av Rana
14.02.2018 - 13:28
Mentan > Vinna & Tøkni > Samskifti
Fleiri eru, sum ikki er glað fyri nýggju dagføringina hjá sosiala miðlinum Snapchat. Nýggja dagføringin byrjaði at koma á fyrstu telefonirnar í síðstu viku, og klagurnar streymaðu inn frá fyrsta degi.
Brúkararnir vísa m.a. sína ónøgd á App Store og Google Play Store, har teir streyma inn at geva appini eitt 1-stjørna ummæli.
Umframt hetta hava 950.000 brúkarar av sosiala miðlinum skriva undir undirskriftinnsavning, har mælt verður til at Snapchat fer aftur til gomlu útgávuna.
Ein av broytingunum í appini er, at tær sokallaðu “stories”, sum øll kunnu almannakunngera, nú er at finna millum tey “snappini”, sum verða persónliga send til brúkaran.
- Eg skrivi undir, tí at Snapchart er mín yndis app. Vinir mínir og eg brúka appina í heilum, og eg haldi at nýggja dagføringin er ørkymlandi og hevur eina barnsliga útsjónd. Eg umhugsi at gevast at brúka appina, so leingi hon sær soleiðis út, skrivar ein brúkar.
Sambært The Guardian hevur Snap Inc. ongar ætlanir um at fara aftur til gomlu útgávuna.
- Dagføringar, sum eru so umfatandi sum henda, taka tíð at venja seg við, men vit vóna, at brúkarin verður glaður fyri hana, tá tey hava vant seg við hana, sigur Snap Inc. í viðmerking til The Guardian.


text:
U20 landsliðið við monnum vann fyri løtu síðan á Grikkalandi. Føroyar vunnu 27-23.
Tað var ein væl upplagdur hópur hjá Føroyum, sum í dag trein á vøllin í Skojpe í Makedonia til sín næsta EM-kappingardyst. Føroyar skuldu reisa seg aftur eftir tepurt tap fyri Litava í gjár.
Føroysku leikararnir tyktust at vera tendraðir frá fyrsta bríksli og lógu á odda tað mesta av fyrra hálvleiki. Hálvleiksstøðan var 13-10 til Føroyar. Í seinna hálvleiki øktu okkara menn um leiðsluna og hildu henni til dystarenda.
Leivur Mortensen varð valdur til dagsins leikara.
Triðji dysturin hjá Føroyum er móti Finnlandi mánadagin klokkan 13.00.
Málskjúttar:
Leivur Mortensen 7
Brandur Halgirsson 7
Vilhelm Poulsen 3
Tróndur Wardum 3
Djóni Jansson Petersen 2
Niklas Højgaard Hanusarson 2
Høgni Zachariassen 1
Bartal Klein Olsen 1
Hallur Arason 1


text:
24 ára gamli saltnesmaðurin Rangnar Lindholm, ið er málverji, hevur sín fótbóltsuppvøkstur í B68. Í ár er hann ikki at finna í B68, og ivasamt verður hvussu fótbóltsframtíðin hjá Ragnari kemur at síggja út, tí hann er farin niður til Danmarkar at lesa. Í Danmark hevur Ragnar tikið eitt forkursus sum politistur, sum hann skal hava fyri at søkja víðari sum politistur. Annars er Ragnar enn ikki byrjaður aftur at spæla fótbólt, men hevur kortini ætlanir um tað seinni.
Ragnar Lindholm er eisini í hesum døgum raktur av HM fepri, og sum tey flestu kanska longu vita, er Ragnar hálvur svenskari. Av tí sama er hann sera spentur í tí svenska landsliðinum, og fylgir teimum dúgliga eisini.
Hesar spurningarnar niðanfyri settu vit Ragnari, og sigast skal at spurningarnir vóru settir honum áðrenn HM veruliga fór í gongd. Vit takka honum fyri at hann vildi svara honum uppá spurningarnar, og vilja samstundis ynskja honum góða eyðnu í Danmark, og tað sama við Svøríki í HM.
- Hvørjar vónir hevur tú til Svøríki?
Vónirnar eru á einari leið. Aftaná EM 2016 kann alt ganga betur. Stamman av leikarum er nakað betur nú, enn hon hevur verid tey seinastu árini. Vónandi vera tað nakrir individualistar, sum sláa til. Eg vanti vit koma víðari úr bólkaspælinum.
- Hvør vinnur HM og hví?
Belgia. Tí teir hava so nógvar fantastiskar individualistar. Eg trúgvi, at spælmessiga fer tað at rigga hjá teimum.
- Hvør verður tað størsta yvirraskilski, og hví?
Eg vanti og hopi at Ísland enn einafer ger eitt bragd. Við teirra eyðkenda stríðsvilja og samanhaldi, vanti eg, at teir aftur hesuferð kunnu fremja eitt bragd.
- Hvør verður tað størsta vónbrotið, og hví?
Eg vanti Frankaríkið verður millum tey størstu vónbrotini. Teir mangla eina leiðaratypu á vøllinum, sum Zidane. Alt órógvið, sum hevur verið rundan um liðið, trúgvi eg, kemur eisini at spæla ein stóran leiklut.
- Hvør besti leikari undir HM, og hví?
Ronaldo. Hann hevur fingið nakað av kritikki í seinastuni, tí, at mett verður, at hann, seinastu tíðina, ikki hevur veri líka góður sum áður. HM hevði veri eitt gott høvið at prógva sín kvalitet.
- Hvør verður HM toppskjútti, og hví?
Ronaldo. Óansæð um hann hevur ein ringan ella góðan dag, so vísir tað seg, at hann skorar alíkavæl.
- Hvør leikari fær sítt veruliga gjøgnumbrot?
Málmaðurin hjá mexico, Guillermo Ochoa
Koyr á B68


text:
Norðoya Bú- og Heimatænasta søkir eftir røktarstarvsfólkum til tímalønt arbeiði í Kalsoynni
Hevur tú hug at skapa góð og javnbjóðis kor fyri eldri borgarar í Norðoyggjum, so er tað kanska tær vit sóknast eftir.
Vit sóknast eftir
Heilsurøktarum og heilsuhjálparum at arbeiða í Heimatænastuni í Kalsoynni, tá tørvur er.
Talan er um skiftandi arbeiðstíðir og í vikuskiftum.
Høvuðsuppgávan hjá starvsfólkunum í NBH tekur støði í visjónini hjá NBH, sum er:
- NBH strembar eftir at skapa fjøltáttaðar møguleikar fyri nærveru, eldru borgarum, avvarðandi og starvsfólkum at gagni.
- NBH vil raðfesta fleksibilitet og samskapan í teimum loysnum, ið framyvir skulu finnast á eldraøkinum.
- Fyritreytin er eitt hugvekjandi øki, sum er grundað á álit, høgt fakligt støði og virðing.
Førleikakrøv
- Útbúgvin sum heilsurøktari og heilsuhjálpari
- Áhuga í at arbeiða saman við eldri borgarum
- Góð samstarvsevni
Vit kunnu bjóða
- Sjálvstøðug størv
- Stórar fakligar avbjóðingar
- Góðan stuðul frá fakfólkum í NBH
Um eingin umsøkjari er við heilsufakligari útbúgving, tilskilar NBH sær rætt til at seta fólk uttan útbúgving í avmarkað tíðarskeið.
Lønar- og setanartreytir:
Lønar- og setanartreytir eru sambært galdandi sáttmála.
Nærri kunning um størvini fæst við at venda sær til Per Johannessen, deildarleiðara, á tlf. +298 793470.
Umsókn, við avritum av prógvum, autorisatión v.m., verður at senda til nbh@nbh.fo ella Norðoya Bú- og Heimatænastu, Nólsoyar Pálsgøta 32, Postsmoga 2, FO-710 Klaksvík.
Umsóknarfreistin til starvið er á middegi mánadagin 15. januar 2018.


text:
Hjálpin til skúlating ger mun
Við skúlaársbyrjan í 2017 varð byrjað upp á eina verkætlan í Liberia, sum hevði til endamáls at hjálpa børnunum, sum fáa stuðul úr Føroyum gjøgnum Føroysku barnahjálpina, við skúlatingum.
Tað var Hilda Viderø, sum er verkætlanarleiðari í Liberia, ið byrjaði við hesi verkætlan, og í januar í 2018 játtaði Uttanríkisráðið 40.000 krónur til verkætlanina.
Í apríl 2018 vóru Rúna Sivertsen og Ólavur Asafsson Olsen, nevndarlimir, saman við Hildu Viderø,
verkætlanarleiðara, og vitjaðu í verkætlaninar í Liberia. Tað var ein gleði at síggja øll børnini, sum, saman við starvsfólkunum, høvdu fyrireikað móttøku fyri okkum á bókasavninum.
Vit síggja ein týðiligan mun fyri menningina hjá børnunum, sum koma á bókasavnið.
Á bókasavninum læra tey eisini at binda og annað handaligt arbeiði.
Martin Tutu, leiðari á bókasavninum, skrivar soleiðis:
“Hugskotið við einum bókasavni er sera gott fyri okkara børn og teirra foreldur.
Her kunnu tey samlast aftaná skúlatíð og fáa hjálp til skúlating og annars spæla og hava tað stuttligt. Sera nógv børn møta her hvønn dag, og longu síggja vit, at teirra karakterir í skúlanum batna.
Meira enn 75 prosent av børnunum hava fingið viðurkenning frá skúlunum.
Vit eru sera takksom fyri bókasavnið. Tað vísir seg eisini at hjálpa til við samarstarvinum millum foreldrini og okkum, og eisini kunnu vit nú fylgja við menningini av børnunum og koma at kenna teirra styrkir.
Sum leiðari her, eri eg sera glaður fyri at hava fingið møguleikan at arbeiða við børnum, sum koma frá so ymiskum støðum. Børnini møta væl upp, og tað er tað, sum gleðir meg mest. Saman við børnunum fari eg at leggja serligan dent á, at hetta kann halda fram við at virka so væl.”
Fígging:
Higartil hava vit brúkt góðar 30.000 av játtanini frá landsstýrinum. Peningurin er eitt nú brúktur til innbúgv, tøkni og bøkur. Ætlanin er í heyst at keypa fleiri bøkur til bókasavnið umframt tilfar til hjálp til skúlating.
Mál:
Eitt av málunum hjá Føroysku barnahjálpini hevur verið at menna barnaheimsbørnini og tey ungu, sum vit hava havt fulla ábyrgd fyri síðani á vári 2010 til sjálvbjargni.
Martin, sum er leiðari á bókasavninum í dag, er ein av hesum ungu, sum vit útbúgva til at taka við ábyrgd og leiðslu.
Tað er gleðiligt at síggja, hvussu tey mennast og nú eru før fyri at hjálpa sínum egnu børnum og ungu áleiðis til eina sjálvstøðuga vaksnamannatilveru.
Við hesari verkætlan er Føroyska Barnahjálpin við til at tryggja sosial framstig og menning millum nøkur av teimum fátækastu børnunum í heiminum.
At stuðla einum barni til at sleppa í skúla, ger stóran mun, ikki bara fyri teirra egna lív, men fyri samfelagið, tey liva í. Solomon Sumo hevur fingið stuðul frá Barnahjálpini síðani 2009. Hann var barnasoldatur og lesur nú til lærara.


text:
Nú er tíðin komin til árligu fimleikaframsýningarnar hjá Støkk. Felagið hevur 600 íðkandi limir, sum fara at sýna fram á trimum framsýningum, allar í ítróttarhøllini í Runavík.
Fyrsta framsýning verður hóskvøldið 14. mars kl. 18.00. Tá fara børn undir skúlaaldur at sýna fram. Leygardagin 16. mars og sunnudagin 17. mars halda framsýningarnar fram, hesar báðar dagarnar byrja sýningarnar kl. 15.00, og verða liðini eitt sindur blandað hesar dagar.
Felagið hevur nógvan og fjølbroyttan fimleik at sýna fram, m.a. foreldur og børn, børn undir skúlaaldur, tey vanligu liðini frá 1. - 10. flokk, kvinnulið, blandað lið við kvinnum og monnum, kappingarlið í reiðskapi og estetisk kappingarlið. Merki og ídnisprógv verða eisini handað undir framsýningini.
Allar dagarnar verður skipað fyri páskareggjatombola, og fæst kaffi og okkurt gott afturvið til keyps úti í gongini. Atgongumerkjasølan byrjar ein tíma undan framsýningini.
Av tí at økið rundan um ítróttarhøllina er merkt av byggingini av nýggju fimleikarhøllini, verður tað ikki gjørligt at parkera á parkeringsplássinum eystanfyri ítróttarhøllina. Víst verður tí til parkeringsplássini við skúlan og parkeringsplássini við høvuðsvegin. Heitt verður á bilførarar um at vísa størsta varsemi, av tí at hetta kemur at merkja ferðsluna á økinum.
EksternLeinkja1: http://stokk.fo/default.asp?page=3&conttype=news&id=136&menu=-1